Πέτρος Β΄ του Κουρτεναί

Ο Πέτρος Β΄ κύριος του Κουρτεναί (γαλλικά: Pierre II de Courtenay, 1165 - 1219) Γάλλος ευγενής και Σταυροφόρος έγινε Λατίνος αυτοκράτορας (1217-1219) αν και στην πράξη δεν έφτασε ποτέ στην Κωνσταντινούπολη για να κυβερνήσει. Δεύτερη σύζυγός του ήταν η Γιολάντα της Φλάνδρας, αδελφή των πρώτων Λατίνων αυτοκρατόρων Βαλδουίνου Α' και Ερρίκου της Φλάνδρας, που πέθανε το 1219 και διοίκησε αντί για αυτόν την αυτοκρατορία για δυο χρόνια. Ο Πέτρος ήταν υιός του Πέτρου των Καπετιδών, του γενάρχη των Καπετιδών του Κουρτεναί (μικρότερου γιου του Λουδοβίκος ΣΤ΄ της Γαλλίας και της δεύτερης συζύγου του Αδελαΐδας του Μωριέν) και της Ελισάβετ του Κουρτεναί (1127 - 1205) κόρης του Ρενώ του Κουρτεναί. ), . Ο Πέτρος συνόδευσε τον εξάδελφό του Φίλιππο Β΄ της Γαλλίας στην Γ΄ Σταυροφορία (1190). Επίσης πήρε μέρος στην Σταυροφορία των Αλβιγηνών (1209, 1211) και στη μάχη του Μπουβίν (1214).

 Όταν ο κουνιάδος του Ερρίκος της Φλάνδρας Λατίνος αυτοκράτορας της Κωνσταντινούπολης απεβίωσε χωρίς διάδοχο (1216), ο Πέτρος εξελέγη νέος Λατίνος αυτοκράτορας και ξεκίνησε από τη Γαλλία με έναν μικρό στρατό για την Κωνσταντινούπολη. Περνώντας από την Ρώμη, στέφθηκε στην Βασιλική του Σαίντ Λόρενς αυτοκράτορας από τον πάπα Ονώριο Γ΄ (9 Απριλίου 1217). Δανείστηκε πλοία από τους Βενετούς, με αντάλλαγμα την υπόσχεση ότι θα κυριεύσει για λογαριασμό τους το Δυρράχιο, απέτυχε όμως και συνέχισε το δρόμο προς την Κωνσταντινούπολη μέσω ξηράς. Συνελήφθη από τον Θεόδωρο Άγγελο δεσπότη της Ηπείρου το 1217 και απεβίωσε σε κατάσταση τρέλας, ύστερα από δύο χρόνια αιχμαλωσίας.Ο Πέτρος Β΄ δεν έφτασε ποτέ στην Κωνσταντινούπολη για να κυβερνήσει τη Λατινική αυτοκρατορία, η οποία διοικήθηκε το διάστημα 1216 - 1217 στο όνομά του από τη σύζυγό του Γιολάντα της Φλάνδρας, που είχε φτάσει στην Κωνσταντινούπολη προηγουμένως. Όταν ο Πέτρος Β΄ απεβίωσε, η Γιολάντα ανέλαβε αντιβασίλισσα ως κηδεμόνας του ανήλικου γιου της Ροβέρτου Α΄ μέχρι τον θάνατό της (1219). Κατόπιν ορίστηκαν αντιβασιλείς ο Κόνων ντε Μπετύν (1219) και ο Τζοβάννι Κολόνα (1220-21). Ο Ροβέρτος Α΄ ενηλικιώθηκε (1221) και κυβέρνησε ως το 1228, που απεβίωσε. Τον διαδέχθηκε ο Βαλδουΐνος Β΄ ως το 1261 που διώχθηκε από την Κωνσταντινούπολη από τον Αλέξιο, στρατηγό τού Μιχαήλ Η΄ Παλαιολόγου. Τη Γιολάντα διαδέχτηκαν στην Κομητεία του Ναμύρ τα παιδιά της: ο Φίλιππος Β΄(1212-26), ο Ερρίκος Β΄ (1226-29), η Μαργαρίτα (1229-37) και ο Βαλδουίνος Β΄ (1237-56). Νυμφεύτηκε σε πρώτο γάμο την Αγνή Α΄ (1184), κόρη και κληρονόμο τού Γκυ κόμη του Νεβέρ, Ωσέρ & Τοννέρ και απέκτησε: Ματθίλδη Α΄ 1188-1257, κόμισσα τού Νεβέρ, Ωσέρ & Τοννέρ, παντρεύτηκε πρώτα τον Ερβέ ντε Ντονζύ και μετά τον Γκιγκ Δ΄ ντε Φορέ. Η κόρη της: Αγνή Β΄ ντε Ντονζύ 1205-1225, κόμισσα του Νεβέρ, Ωσέρ & Τοννέρ, παντρεύτηκε πρώτα τον Φίλιππο των Καπετιδών (γιο του Λουδοβίκου Η΄ της Γαλλίας) και μετά τον Γκυ ντε Σατιγιόν.Η Αγνή απεβίωσε το 1192-3 και ο Πέτρος Β΄ έκανε δεύτερο γάμο με τη Γιολάντα του Οίκου της Φλάνδρας, κόρη τού Βαλδουίνου Ε΄ κόμη του Αινώ και απέκτησε: Μαργαρίτα π.1194-1270, μαρκησία τού Ναμύρ, παντρεύτηκε πρώτα τον Ραούλ Α΄ του Λουζινιάν κύριο τού Ισσουντέν και έπειτα τον Ερρίκο Α΄ κόμη του Βιάντεν. Φίλιππος Β΄ 1195-1226, μαρκήσιος τού Ναμύρ. Ελισάβετ π.1199-1269, παντρεύτηκε πρώτα τον Βάλτερ (γιο τού Μίλο Δ΄ κυρίου τού Λε Πυιζέ) και έπειτα τον Εύδη κύριο τού Μονταγκύ. Γιολάντα π.1200-1233, παντρεύτηκε τον Ανδρέα Β΄ των Ουγγαρίας. Ροβέρτος απεβ. 1228, Λατίνος αυτοκράτορας της Κωνσταντινούπολης. Αγνή 1202-1247, παντρεύτηκε τον Γοδεφρείδο Β΄ Βιλλεαρδουΐνο πρίγκιπα της Αχαΐας. Μαρία π.1204-1228, παντρεύτηκε τον Θεόδωρο Α΄ Λάσκαρη Αυτοκράτορα των Ρωμαίων στη Νίκαια. Ερρίκος Β΄ 1206-1229, μαρκήσιος τού Ναμύρ. Ελεονόρα 1208-1230, παντρεύτηκε τον Φίλιππο των Μονφόρ κύριο της Τύρου. Βαλδουίνος Β΄ 1217-1273, Λατίνος αυτοκράτορας της Κωνσταντινούπολης.Από μία μη νόμιμη σχέση είχε ένα φυσικό τέκνο: (νόθος) Γοδεφρείδος απεβ. 1229, μαρκήσιος τού Λαβώρ. Chisholm, Hugh, ed. (1911). "Peter of Courtenay". Encyclopædia Britannica 21 (11th ed.). Cambridge University Press. pp. 293–294. Commire, Anne, ed. (1999). "Elizabeth of Courtenay (d. 1205)". Women in World History: A biographical encyclopedia. Waterford, CT: Yorkin Publications, Gale Group.